Najdôležitejšie informácie k štatistickému výkazu Škol (MŠVVM SR) 40 – 01 v roku 2026


Pri zadávaní údajov odporúčame podrobne preštudovať „Príručku“ s pokynmi, ktoré slúžia ako manuál k elektronickému zberu a správnemu vypĺňaniu údajov. Do pozornosti dávame nasledujúce informácie:

Základné umelecké školy (ZUŠ) v zriaďovateľskej pôsobnosti obce (stĺpec 2), súkromných zriaďovateľov (stĺpec 4a) alebo cirkevných zriaďovateľov (stĺpec 6a) 
pri vykazovaní žiakov v riadkoch 0101 a 0102 uvedú počet žiakov od dovŕšenia 5 rokov veku do dovŕšenia 25 rokov veku, ak navštevujú MŠ, sú žiakmi dennej formy štúdia na ŽS alebo strednej škole, alebo sú študentmi dennej formy štúdia na vysokej škole.
Vek žiaka ZUŠ sa sleduje k 1. 1. 2026 okrem žiaka ZUŠ, ktorým je nadané dieťa vo veku pred plnením povinnej školskej dochádzky. Vek takéhoto dieťaťa sa sleduje k 31. 8. 2026.
Do počtu žiakov ZUŠ sa neuvádzajú žiaci, ktorí navštevujú viacero ZUŠ a neposkytli čestné vyhlásenie pre zber údajov so súhlasom na započítanie do zberu údajov len jednej ZUŠ na území SR v súlade s § 35 ods. 5 zákona č. 322/2025 Z. z. o financovaní škôl a školských zariadení (ďalej len „zákon č. 322/2025 Z. z.“).

Klasický zber dát za ZUŠ popísaný vyššie sa zrealizuje napriek tomu, že ministerstvo avizovalo nový zber individuálnych dát za žiakov ZUŠ. Individuálny zber dát bude realizovaný neskôr prostredníctvom nového aplikačného rozhrania. Všetky ZUŠ sa o ňom včas dozvedia. Po zbere individuálnych dát ministerstvo porovná dáta ZUŠ uvedené vo Výkaze V40-01 s dátami získanými z individuálneho zberu údajov z dôvodu zabránenia duplicity údajov.

Jazykové školy (JŠ) zriadené pri základnej škole v zriaďovateľskej pôsobnosti obce (stĺpec 2), súkromných zriaďovateľov (stĺpec 4a) alebo cirkevných zriaďovateľov (stĺpec 6a) pri vykazovaní poslucháčov v riadku 0116 uvedú počet poslucháčov vo veku plnenia povinnej školskej dochádzky do dovŕšenia 25 rokov veku, ak navštevujú MŠ, sú žiakmi dennej formy štúdia na ŽS alebo strednej škole, alebo sú študentami dennej formy štúdia na vysokej škole.
Do počtu poslucháčov JŠ sa neuvádzajú poslucháči, ktorí navštevujú viacero JŠ a neposkytli čestné vyhlásenie pre zber údajov so súhlasom na započítanie do zberu údajov len jednej JŠ na území SR v súlade s § 35 ods. 5 zákona č. 322/2025 Z. z. 


Školské kluby detí (ŠKD) v zriaďovateľskej pôsobnosti obce (stĺpec 2), súkromných zriaďovateľov (stĺpec 3) a cirkevných zriaďovateľov (stĺpec 5) pri vykazovaní detí ŠKD v riadku 0106 uvedú počet detí, ktoré sú žiakmi úvodného ročníka a 1. až 5. ročníka ZŠ a ŠKD fyzicky navštevujú.
Do počtu detí ŠKD sa neuvádzajú deti, ktoré navštevujú viacero ŠKD a neposkytli čestné vyhlásenie pre zber údajov so súhlasom na započítanie do zberu údajov len jednému ŠKD na území SR v súlade s § 35 ods. 5 zákona č. 322/2025 Z. z. 


ŠKD pri ŠZŠ a ŠZŠI v zriaďovateľskej pôsobnosti súkromných zriaďovateľov (stĺpec 3) a cirkevných zriaďovateľov (stĺpec 5) v riadku 0121 uvedú počet detí, ktoré sú žiakmi ŠZŠ a ŠZŠI.
Do počtu detí ŠKD pri ŠZŠ a ŠZŠI sa neuvádzajú deti, ktoré navštevujú viacero ŠKD pri ŠZŠ a ŠZŠI a neposkytli čestné vyhlásenie pre zber údajov so súhlasom na započítanie do zberu údajov len jednému ŠKD pri ŠZŠ a ŠZŠI na území SR 
v súlade s § 35 ods. 5 zákona č. 322/2025 Z. z.


ŠKD pri zdravotníckom zariadení v zriaďovateľskej pôsobnosti súkromných zriaďovateľov (stĺpec 3) a cirkevných zriaďovateľov (stĺpec 5) v riadku 0122 uvedú skutočný priemerný denný počet detí, ktoré sú žiakmi ZŠ za predchádzajúci školský rok.


Potenciálni stravníci
V riadkoch 0107a, 0108a, 0108b, 0109, 0110, 0111, 0112, 0113a, 0113b, 0114 a 0115 sa vykazujú potenciálni stravníci, ktorými sú:
- každé dieťa/žiak materskej školy, špeciálnej materskej školy, špeciálnej materskej školy internátnej, základnej školy a základnej školy internátnej, špeciálnej základnej školy a špeciálnej základnej školy internátnej, strednej školy a strednej školy internátnej (vrátane 5- a 8-ročného gymnázia, 8-ročného konzervatória) na území obce v zriaďovateľskej pôsobnosti obce, súkromného a cirkevného zriaďovateľa, ak je 
na území obce zriadené zariadenie školského stravovania,
- každý žiak základnej školy a základnej školy internátnej, špeciálnej základnej školy a špeciálnej základnej školy internátnej na území obce v zriaďovateľskej pôsobnosti orgánu miestnej štátnej správy v školstve, ktorý sa stravuje v zariadení školského stravovania so sídlom na území obce zriadeného obcou, súkromným alebo cirkevným zriaďovateľom z dôvodu, že táto škola nemá zriadené na území obce vlastné zariadenie školského stravovania.

UPOZORNENIE: Obec, ktorá nemá na svojom území zriadené zariadenie školského stravovania akéhokoľvek zriaďovateľa, počet potenciálnych stravníkov neuvádza!


UPOZORNENIE: Do výkazu škol (MŠVVaM SR) 40-01 sa už nezadávajú údaje o počte detí materských škôl, materských škôl pre deti so špeciálnymi výchovno-vzdelávacími potrebami, materských škôl pri zdravotníckom zariadení okrem údajov v riadku 0130 výkazu škol (MŠVVaM SR) 40-01. Údaje o ich počte sa zadávajú do Eduzberu podľa stavu k 15. 9. 2026 .


Riadok 0130 výkazu škol (MŠVVaM SR) 40-01 obsahuje údaje o počte detí materských škôl v zriaďovateľskej pôsobnosti obcí bez zmeny. Tieto údaje sa do výkazu 40-01 automaticky dotiahnu z RIS-u a slúžia pre zabezpečenie financovania správy školských objektov z výnosu dane z príjmov fyzických osôb.

